**Szövegszerkesztés – Word (22.5 pont)**

Erdély legnagyobb magyar fesztiválja, a VIBE fesztivál, 2024. július 4 – 7. között lesz Marosvásárhelyen. A VIBE a legjobb magyarországi és erdélyi előadókkal, nemzetközi világsztárokkal és a legszínesebb fesztiválprogrammal jelentkezik idén is!

Feladataid, egy vonzó *szórólap* és egy *körlevél* készítése, is ezzel kapcsolatosak. Az adatok nem valósak.

I.

Készíts egy sikeres és hatásos szórólapot, ami hozzájárul a VIBE Fesztivál sikeréhez és a látogatók számának növeléséhez. Mentsd le a szórólapot KalkuluszWord2024.docx néven.

Készíts egy képernyőképet is majd a szórólapról és mentsd le képként KalkuluszWord2024.png néven.

A feladat megoldása során tartsd be az alábbi követelményeket:

1. **Tartalmi követelmények: (4 pont)**
   * A szórólap tartalmazza a fesztivál nevét, helyét, dátumát és a 3 leghíresebb fellépő nevét.
   * A szórólap tartalmazzon képeket és szöveget, amelyek élethűen ábrázolják a rendezvény hangulatát és színvonalát. A VIBE\_kepek nevű mappában található képeket saját belátásod szerint felhasználhatod (nem kötelező).
   * A szöveg egyértelmű, tömör és meggyőző legyen.
2. **A tartalom elrendezésének követelményei: (2 pont)**
   * Jól strukturált és könnyen olvasható elrendezés.
   * A legfontosabb információk (pl. dátumok, helyszín) kiemelt helyen és nagyobb betűmérettel legyenek.
   * Alkalmazz megfelelő színeket és figyelemfelkeltő grafikákat, hogy a szórólap megkapó és ízléses legyen.
3. **Elérhetőséggel kapcsolatos információk hozzáadása: (2 pont)**
   * Ne felejts el elérhetőséggel kapcsolatos információkat feltüntetni a szórólap alján, például
   * weboldal, e-mail cím vagy telefonszám formájában.
   * QR-kód (VIBE\_kepek mappában elérhető – nem valós) vagy rövid link (nem valós), amely közvetlenül a jegyvásárlási vagy további információkra mutató oldalra vezet.
4. **Marketing célok támogatását szolgáló elemek: (2 pont)**
   * Célozza meg a fesztivál potenciális látogatóit: az ifjúságot, zenei rajongókat, kulturális érdeklődésű embereket.
   * Felhívás a cselekvésre (Call-to-Action), mint például „Vásárold meg jegyed most!” vagy „Tudj meg többet itt!”
5. **Szerkesztői követelmények: (2 pont)**
   * A szórólap mérete legyen A5 (148 x 210 mm)
   * A dokumentum ne tartalmazzon tördelési-, formázási-, helyesírási hibákat.
   * Használj saját stílusokat.
6. **Egyediség, kreativitás: (2.5 pont)**
   * Az elkészített szórólap tartalmazzon egyedi, grafikai elemeket vagy bármit, ami különlegessé, a szokásostól eltérővé teszi.

II. **(8 pont)**

Készíts el egy személyre szabott körlevelet öt vállalat számára, amely tartalmazza a KalkuluszWord2024.png képet és az alábbi meghívó szöveget:

Tisztelt [Címzett neve]!

Szeretettel meghívjuk Önt, illetve munkatársait, hogy vegyenek részt a hamarosan megrendezésre kerülő VIBE eseményünkön. Ezen alkalomra szóló különleges ajánlatunk keretében egy [típus] kategóriájú belépőjegyet biztosítunk Önnek, melynek ára: [jegy ára].

Mentsd el az ötoldalas körlevelet a Word\_2024 mappába KalkuluszWord2024korlevel.docx néven. A körlevél címzettjeinek adatai a mellékelt táblázatban találhatóak.

|  |  |  |
| --- | --- | --- |
| **Címzett neve** | **típus** | **jegy ára** |
| Alpha Co. | Alap | 500 |
| Beta Ltd. | VIP | 600 |
| Gamma Inc. | Pro | 1000 |
| Delta Corp. | Diák | 250 |
| Epsilon LLC | Csoport | 20000 |

**Prezentáció készítés –PowerPoint (22,5 pont)**

Erdély legnagyobb magyar fesztiválja, a VIBE fesztivál, 2024. július 4 – 7. között lesz Marosvásárhelyen. A VIBE a legjobb magyarországi és erdélyi előadókkal, nemzetközi világsztárokkal és a legszínesebb fesztiválprogrammal jelentkezik idén is! Feladataink is ezzel kapcsolatosak. Az adatok nem valósak.

Nyújts támogatást egy promóternek — aki a fesztivál népszerűsítéséért felelős — abban, hogy lenyűgöző és magával ragadó prezentációt készítsen a diákközösség számára. Mentsd le a bemutatót KalkuluszPowerpoint2024.pptx néven. A bemutató elkészítése során vedd figyelembe az alábbi követelményeket:





1. **Első dia**: jelenítsd meg a fesztivál logóját, (megtalálható az **ADATOK** mappában), nevét, helyszínét és időpontját. **(0.5 pont)**
2. **Második dia**: készíts egy tartalomjegyzéket, amelyben röviden ismerteted az előadás főbb pontjait, és minden elem egy hivatkozás legyen a releváns diára. **(1.5 pont)**
3. **Harmadik, negyedik, ötödik, hatodik és hetedik dia**: mutasd be a fesztivál programját napokra lebontva, táblázatos formában. A táblázat sorai az időpontokat, az oszlopok pedig a helyszíneket jelöljék. Minden cella egy-egy előadó nevét tartalmazza, aki az adott időpontban az adott helyszínen lép fel. Használhatod az Excel\_2024 mappában található táblázat adatait segítségként. **(10 pont)**
4. **Nyolcadik, kilencedik és tizedik dia**: mutasd be a fesztivál 3 legismertebb fellépőjét, képekkel és adatokkal. Az információk elérhetők az **ADATOK** mappában, de nem kötelező azok felhasználása. **(6 pont)**
5. **Tizenegyedik dia**: tartalmazzon információkat a jegyvásárlási lehetőségekről, példákat a különböző jegytípusokra: pl. általános belépő, VIP Jegy, napijegy, bérlet, diákjegy, csoportos jegy, kedvezményes jegy. **(1 pont)**
6. **Tizenkettedik dia**: fogalmazz meg egy kifejezetten a diákokhoz szóló mottót a VIBE fesztiválról. **(1 pont)**

További követelmények:

* A szöveg legyen tömör, rövid, lényegre törő és motiváló.
* A karakterek színe legyen **fehér**.
* A diák hátterében domináljanak a VIBE fesztivál színei: **RGB (220, 36, 70), RGB (250,188, 195) és RGB (1, 77, 109)**. **(2.5 pont)**

**Táblázatkezelés – Excel (22.5 pont)**

Erdély legnagyobb magyar fesztiválja, a VIBE fesztivál, 2024. július 4 – 7. között lesz Marosvásárhelyen. A VIBE a legjobb magyarországi és erdélyi előadókkal, nemzetközi világsztárokkal és a legszínesebb fesztiválprogrammal jelentkezik idén is! Téged is kérnek, hogy segíts be a szervezésbe és végezz számolásokat, kimutatásokat Excelben. Megoldásaidat a KalkuluszExcel2024.xlsx fileban végezd, a rózsaszínű cellákba. A fellépők nevein és fellépési napjukon kívül az adatok nem valósak, generáltuk őket.

1. Felhasználva a mellékelt adatokat, egy függvényt használva, töltsd ki a Fellépési ár (F) oszlopot, úgy, hogy akinek a fellépési díja 0 és 10000 között van, annak Nagyon olcsó, akinek 10000 és 20000 között, annak Olcsó jelenjen meg és így tovább. **(2 pont)**
2. Felhasználva a mellékelt adatokat, egy függvényt használva, töltsd ki a Várt látogatók 60%-a (G) oszlopot, ami jelezni fogja az előadóknak, hogy körülbelül hányan fognak részt venni a koncertjükön. Ez az érték az aznapra várt látogatók 60%-át jelentse. **(2 pont)**
3. Ha kiválasztasz egy előadót a lenyíló listából, annak a neve megjelenik a fellépő alatt. Keresd meg egy-egy függvény segítségével a kiválasztott előadó/zenekar megalakulásának dátumát és stábjának létszámát. **(2 pont)**
4. Töltsd ki a mellékelt táblázatot, válaszolva a kérdésekre. **(6\*2 pont)**
5. Töltsd ki a mellékelt táblázatot, ha tudjuk a belépő jegyek árát és a minden napra várt látogatók számát. Kiadásnak a fellépési díjat vedd figyelembe. A bevételt is alakítsd Euróra (1 Euro = 5 Ron). **(2.5 pont)**
6. Készíts vonaldiagramot, amely szemlélteti az 5. feladat alapján a Bevétel illetve Kiadás állását napokra lebontva. **(2 pont)**


**Adatbáziskezelés – ACCESS (22.5 pont)**

Erdély legnagyobb magyar fesztiválja, a VIBE fesztivál, 2024. július 4 – 7. között lesz Marosvásárhelyen. A VIBE a legjobb magyarországi és erdélyi előadókkal, nemzetközi világsztárokkal és a legszínesebb fesztiválprogrammal jelentkezik idén is! Feladataink is ezzel kapcsolatosak. Az adatok nem valósak.


1. Készíts egy adatbázist **Vibe.accdb** névvel. Importáld az adatok elérése érdekében az Fellepok.xlsx, Helysegek.xlsx állományokban levő adatokat. Kapcsold össze a táblákat, ha szükséges. A Fellepok tábla a Vibe 2024-es fellépőit tartalmazza (FellepoId kulcs), a Helység tábla pedig az előadók származási helyeit (HelységId kulcs). (**3 pont**)

Minden feladatnál a lekérdezés neve legyen a feladat számával összhangban (fel2, fel3,…)

2. Készíts lekérdezést, amely visszatéríti azokat az előadókat, amelyeknek a nevében szerepel a D betű. (**3 pont**)



3. Készíts lekérdezést, amely visszatéríti az előadók össz fellépési díját naponként. (**3.5 pont**)



4. Írasd ki hány Maros megyei előadó lép fel a Vibeon. (3 pont)



5. Készíts lekérdezést, amely visszatéríti, azokat az előadókat, akik ugyanazon a napon lépnek fel mint Jason Derulo. (**4 pont**)



6. Írasd ki összesen hány személy (stáb) segíti az előadókat. (**3 pont**)



7. Készíts lekérdezést, amely visszatéríti, hogy a legdrágább fellépési díjat. (**3 pont**)

